钦定古今图书集成/方舆汇编/职方典/第1253卷 > 《石鼓山大观楼歌》邓云霄
## 钦定古今图书集成/方舆汇编/职方典/第1253卷 > 《石鼓山大观楼歌》邓云霄

“纵横千里目，浩荡万古心。乾坤何处阔，山水自高深。
楼头缥缈诸天近，玲珑八面祥飙引。谁言新成来贺
燕，祗恐孤骞如结蜃。”“披襟临水揽蒸湘，挥手凭空扪
翼轸。”“游丝摇曳扇微和，城郭郊廛乐事多。正看晴景
浮烟树，又送春声入棹歌。棹歌残，渔歌起。紫兰落远
洲，斑竹垂清沚。白云片片自南来，借问苍梧何处是？
微茫七泽盘心胸。凭栏一啸生雄风，我欲挟赤帝，鞭
赤龙。划长空而倚剑，蹴天山而挂弓。平生慷慨羞怀
土，去国懒裁《王粲赋》。”“平生散慢恣豪狂，兴来还踞庾
公床。世上人空老，壶中日自长。争名与嗜利，臧谷俱
亡羊。君看醯鸡不出瓮，亦有鹏背摩青苍。谁是谁非
园吏梦，无忧无喜麹生乡。我为登楼”歌，高声振林木。
曾闻芥子纳须弥，肯道吾身同一粟。幕天席地无边
幅，倦来且抱“希彝宿。”